Diari Oficial de la Generalitat Valenciana


Sumari del DOGV 8470, del 23-01-2019 (2019/230)

RESOLUCIÓ de 27 de desembre de 2018, de la Conselleria d'Hisenda i Model Econòmic, per la qual s'autoritza un ajust entre dotacions de línies incloses en l'annex de transferències i subvencions corrents del programa 422.60, Universitat i estudis superiors, en el pressupost de la Conselleria d'Educació, Investigació, Cultura i Esport, per import de 3.200.000 euros, per a incrementar la dotació de la línia de transferències T8241 destinada a compensar les universitats per la reducció de les taxes universitàries. Expedient número 09.041/18-169.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8470

Data del DOGV
:   23-01-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/230


Data del document
:   27-12-2018

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 27 de desembre de 2018, de la Conselleria d'Hisenda i Model Econòmic, per la qual s'autoritza un ajust entre dotacions de línies incloses en l'annex de transferències i subvencions corrents del programa 422.60, Universitat i estudis superiors, en el pressupost de la Conselleria d'Educació, Investigació, Cultura i Esport, per import de 3.200.000 euros, per a incrementar la dotació de la línia de transferències T8241 destinada a compensar les universitats per la reducció de les taxes universitàries. Expedient número 09.041/18-169. [2019/230]  
  
  
  
En l'annex de transferències i subvencions corrents del programa 422.60, Universitat i estudis superiors, s'inclou la línia de concurrència competitiva S1313, «Beques alumnat ensenyaments universitaris i estudis superiors», dotada amb 50.654.753 euros, que finança diverses modalitats de beques i ajudes per a la realització d'estudis universitaris i superiors, entre elles les complementàries a les del Ministeri d'Educació Cultura i Esport, que es van convocar per al curs 2017-2018 per Resolució de 14 de juny de 2018, de la Conselleria d'Educació, Investigació, Cultura i Esport per un import global màxim d'90.547.629 euros. Una vegada resolta la convocatòria, l'import concedit ascendeix a un total de 7.978.361,44 euros, per la qual cosa s'ha produït una disponibilitat de crèdit de 3.321.638 euros, dels quals, la conselleria esmentada proposa destinar 3.200.000 euros a incrementar, dins del mateix capítol i programa, la dotació de la línia de transferències T8241, prevista per a compensar les universitats públiques de la Comunitat per la reducció del preu del crèdit en la primera matricula en ensenyaments de grau i màster, en el curs 2017-2018 i el 2018-2019, la dotació inicial de 8.500.000 euros de la qual ha permés compensar la part relativa al curs 2017-2018, i està pendent la del curs 2018-2019.  
  
A aquest efecte i d'acord amb el que es disposa en els articles 21 i 24 de la Llei 22/2017 de pressupostos de la Generalitat per a 2018, aquesta Conselleria d'Hisenda i Model Econòmic adopta la següent resolució:  
  
Primer  
S'autoritzen les modificacions següents en l'annex de transferències i subvencions corrents del programa 422.60, Universitat i estudis superiors:  
  
1) Minorar la dotació de la línia de concurrència competitiva S1313, d'acord amb el detall següent:  
  
Codi Denominació Dotació anterior Modificació Dotació actual  
S1313 Beques alumnat ensenyaments universitaris i estudis superiors 86.385.539,00 € 3.200.000,00 79.897.292,00  
  
  
2) Incrementar la dotació de la línia de transferència T8241, d'acord amb el detall següent:  
  
Codi Denominació Dotació anterior Modificació Dotació actual  
T8241 Compensació per reducció de taxes universitàries 8.500.000,00 3.200.000,00 42.629.077,00  
  
  
València, 27 de desembre de 2018.- El conseller d'Hisenda i Model Econòmic: Vicent Soler i Marco.